		בראשית פרק כב: עקידת יצחק 
בראשית פרק כב: עקידת יצחק
פרק כ"ב הוא אחד הפרקים המכוננים בתולדות עם ישראל, 'עקידת יצחק' היא אחת הדוגמאות המשמעותיות ביותר ל"זכות האבות" שמגנה על עם ישראל, ומשמשת כמוטיב מרכזי בתפילות הימים הנוראים - בכלל, ובתפילת ראש השנה - בפרט. מעבר לכך, הפכה "עקידת יצחק" לסמל של עמידה בניסיון ונכונות אין סופית להקרבה כל קידוש ה'. 
הקדמת אברבנאל לפרק כב 
הפרשה הזאת היא כל קרן ישראל וזכותם לפני אביהם שבשמים, ולכן היא שגורה בפינו בתפילתנו כל היום, ומפני זה ראוי להפליג בה העיון והחקירה יותר מבשאר הפרשיות.

מטרת הניסיון 
בראשית כב 
(א) וַיְהִי אַחַר הַדְּבָרִים הָאֵלֶּה וְהָאֱלֹהִים נִסָּה אֶת אַבְרָהָם וַיֹּאמֶר אֵלָיו אַבְרָהָם וַיֹּאמֶר הִנֵּנִי:
[bookmark: _Hlk93946192](ב) וַיֹּאמֶר קַח נָא אֶת בִּנְךָ אֶת יְחִידְךָ אֲשֶׁר אָהַבְתָּ אֶת יִצְחָק 
	וְלֶךְ לְךָ אֶל אֶרֶץ הַמֹּרִיָּה וְהַעֲלֵהוּ שָׁם לְעֹלָה עַל אַחַד הֶהָרִים אֲשֶׁר אֹמַר אֵלֶיךָ:

"וְהָאֱלֹהִים נִסָּה אֶת אַבְרָהָם", מה הקושי הרעיוני בדברים הללו?


	[bookmark: _Hlk204671159]רמב"ן בראשית כב, א 
והאלהים נסה את אברהם - ענין הניסיון הוא לדעתי, בעבור היות מעשה האדם רשות מוחלטת בידו (בחירה חופשת מוחלטת בידו), אם ירצה יעשה ואם לא ירצה לא יעשה, יקרא "ניסיון" מצד המנוסה, אבל המנסה יתברך יצווה בו להוציא הדבר מן הכח אל הפועל, להיות לו שכר - מעשה טוב, לא שכר - לב טוב בלבד. 
ודע כי "ה' צדיק יבחן" (תהלים יא ה), כשהוא יודע בצדיק שיעשה רצונו וחפץ להצדיקו יצוה אותו בניסיון, ולא יבחן את הרשעים אשר לא ישמעו. והנה כל הניסיונות שבתורה לטובת המנוסה.
	אברבנאל בראשית כב, ד"ה "ויאמר"
והאלהים נסה את אברהם - ...הניסיון הזה אין ענינו הבחינה, כדי שידע האל מה שלא היה יודע, אבל ו"האלוקים נסה" הוא מגזרת "נס" כי הפעל הנפלא הזה שעשה אברהם בדבר ה' עומד לנס עמים, כדגל רם ונשא, אליו גויים ידרושו ויביטו אחריו!



עיין בדבריהם של הרמב"ן והאברבנאל, המציגים שתי שיטות שונות למטרת ניסיון העקדה, וענה:
א. מה פירוש המילה ""ניסה", ומה מטרת ניסיון העקדה לפי כל שיטה? (הסבר בלשונך את המשפטים המודגשים).
ב. מה הדבר השווה בין שתי השיטות? ומה ההבדל העקרוני בין שתי השיטות?
[bookmark: _Hlk204686798]
בראשית רבה פרשה לב, ג
כתיב: "ה' צַדִּיק יִבְחָן, וְרָשָׁע וְאֹהֵב חָמָס שָׂנְאָה נַפְשׁוֹ" (תהלים יא, ה). 
אמר רבי יוסי בן חנינה: הפִּשְתָנִי הזה בשעה שהוא יודע שהפשתן שלו יפה כל שהוא כותשה היא משתבחת, וכל זמן שהוא מקיש עליה היא משתבחת... ובשעה שהוא יודע שהפשתן שלו רעה, אינו מספיק לקוש עליה אחת עד שהיא פוקעת, כך אין הקב"ה מנסה את הרשעים, אלא את הצדיקים שנאמר "ה' צַדִּיק יִבְחָן".
[bookmark: _Hlk204671700]
עיין בדברי המדרש, וענה:
א. מה מטרת כתישת הפשתן, ומה מלמד משל הפשתן על מטרת הניסיון? 
ב. מדוע הקב"ה מנסה את הצדיקים ולא את הרשעים? 
ג. המדרש דומה לפירוש של הרמב"ן שראינו בשאלה הקודמת שהניסיון מיועד למנוסה. למרות הדמיון מה בכל זאת מוסיף המדרש על דברי הרמב"ן?
	[bookmark: _heading=h.1fob9te]הציווי (א-ב) 



בראשית כב 
(א) וַיְהִי אַחַר הַדְּבָרִים הָאֵלֶּה וְהָאֱלֹהִים נִסָּה אֶת אַבְרָהָם וַיֹּאמֶר אֵלָיו אַבְרָהָם וַיֹּאמֶר הִנֵּנִי:
(ב) וַיֹּאמֶר קַח נָא אֶת בִּנְךָ אֶת יְחִידְךָ אֲשֶׁר אָהַבְתָּ אֶת יִצְחָק 
	וְלֶךְ לְךָ אֶל אֶרֶץ הַמֹּרִיָּה וְהַעֲלֵהוּ שָׁם לְעֹלָה עַל אַחַד הֶהָרִים אֲשֶׁר אֹמַר אֵלֶיךָ:
רש"י
את בנך - אמר לו: שני בנים יש לי, 
אמר לו: "את יחידך", אמר לו: זה יחיד לאמו וזה יחיד לאמו, 
אמר לו: "אשר אהבת", אמר לו: שניהם אני אוהב, 
אמר לו: את יצחק. 

ולמה לא גילה לו מתחלה?
שלא לערבבו פתאום, ותזוח דעתו עליו ותטרף.

עיין בפסוק ב ובדברי רש"י, וענה:
א. מה הקושי הסגנוני בלשון הפסוק?
ב. הסבר, מה הם שני הפתרונות השונים שמציע רש"י לקושי?


מה בין ה"לך לך" הראשון ל"לך לך" האחרון?
	בראשית יב, א-ה
וַיֹּאמֶר ה' אֶל אַבְרָם
לֶךְ לְךָ
מֵאַרְצְךָ וּמִמּוֹלַדְתְּךָ וּמִבֵּית אָבִיךָ
אֶל הָאָרֶץ
אֲשֶׁר אַרְאֶךָּ:

וְאֶעֶשְׂךָ לְגוֹי גָּדוֹל
וַאֲבָרֶכְךָ וַאֲגַדְּלָה שְׁמֶךָ וֶהְיֵה בְּרָכָה:
וַאֲבָרֲכָה מְבָרְכֶיךָ וּמְקַלֶּלְךָ אָאֹר
וְנִבְרְכוּ בְךָ כֹּל מִשְׁפְּחֹת הָאֲדָמָה:

וַיֵּלֶךְ אַבְרָם... אַרְצָה כְּנַעַן...

	בראשית כב, ב-ג
וַיֹּאמֶר
קַח נָא אֶת בִּנְךָ אֶת יְחִידְךָ אֲשֶׁר אָהַבְתָּ אֶת יִצְחָק
וְלֶךְ לְךָ
אֶל אֶרֶץ הַמֹּרִיָּה וְהַעֲלֵהוּ שָׁם לְעֹלָה 
עַל אַחַד הֶהָרִים אֲשֶׁר אֹמַר אֵלֶיךָ:...






וַיֵּלֶךְ אֶל הַמָּקוֹם אֲשֶׁר אָמַר לוֹ הָאֱלֹהִים...


	אברהם נדרש לוותר על
______
	אברהם נדרש לוותר על
______



עיין בשני ניסיונות ה"לך לך" שהוטלו על אברהם. והשווה ביניהם:
א. מצא ארבע נקודות דומות (בתוכן ו/או ובצורה) לשני התיאורים. סמן אותן בצבעי מרקר שונים בטבלה, והסבר אותן בלשונך.
ב. דווקא בגלל הדמיון הרב בין שתי הפרשיות כדאי לבדוק היטב ולחפש את ההבדלים בין שתי הפרשיות. 
מצא שני הבדלים משמעותיים בין שני הניסיונות.
ג. איזה ניסיון קשה יותר? נמק.



	הדרך (ג-ח) 



בראשית כב 
(ג) וַיַּשְׁכֵּם אַבְרָהָם בַּבֹּקֶר וַיַּחֲבֹשׁ אֶת חֲמֹרוֹ וַיִּקַּח אֶת שְׁנֵי נְעָרָיו אִתּוֹ וְאֵת יִצְחָק בְּנוֹ וַיְבַקַּע עֲצֵי עֹלָה 
	וַיָּקָם וַיֵּלֶךְ אֶל הַמָּקוֹם אֲשֶׁר אָמַר לוֹ הָאֱלֹהִים:
(ד) בַּיּוֹם הַשְּׁלִישִׁי וַיִּשָּׂא אַבְרָהָם אֶת עֵינָיו וַיַּרְא אֶת הַמָּקוֹם מֵרָחֹק:
(ה) וַיֹּאמֶר אַבְרָהָם אֶל נְעָרָיו שְׁבוּ לָכֶם פֹּה עִם הַחֲמוֹר וַאֲנִי וְהַנַּעַר נֵלְכָה עַד כֹּה וְנִשְׁתַּחֲוֶה וְנָשׁוּבָה אֲלֵיכֶם:
(ו) וַיִּקַּח אַבְרָהָם אֶת עֲצֵי הָעֹלָה וַיָּשֶׂם עַל יִצְחָק בְּנוֹ וַיִּקַּח בְּיָדוֹ אֶת הָאֵשׁ וְאֶת הַמַּאֲכֶלֶת וַיֵּלְכוּ שְׁנֵיהֶם יַחְדָּו:
(ז) וַיֹּאמֶר יִצְחָק אֶל אַבְרָהָם אָבִיו וַיֹּאמֶר אָבִי וַיֹּאמֶר הִנֶּנִּי בְנִי וַיֹּאמֶר הִנֵּה הָאֵשׁ וְהָעֵצִים וְאַיֵּה הַשֶּׂה לְעֹלָה:
(ח) וַיֹּאמֶר אַבְרָהָם אֱלֹהִים יִרְאֶה לּוֹ הַשֶּׂה לְעֹלָה בְּנִי וַיֵּלְכוּ שְׁנֵיהֶם יַחְדָּו:

עיין בפסוק ג, במילים המודגשות, והסבר מה ניתן ללמוד מ"ריבוי פעלים" (שחלקם מיותרים) בפסוק?

רש"י בראשית כב, ג 
וישכם - נזדרז למצוה.
ויחבש - הוא בעצמו ולא צוה לאחד מעבדיו, ש'האהבה מקלקלת השורה'.

א. כתוב בלשונך, מנין לומד רש"י על רצונו העז של אברהם לקיים את ציווי ה'? פרט שני לימודים. 
ב. הסבר את הביטוי שמופיע ברש"י, 'האהבה מקלקלת השורה', וכיצד הוא קשור לענייננו?


בראשית כב
(ג) ...וַיָּקָם וַיֵּלֶךְ אֶל הַמָּקוֹם אֲשֶׁר אָמַר לוֹ הָאֱלֹהִים:
(ד) בַּיּוֹם הַשְּׁלִישִׁי וַיִּשָּׂא אַבְרָהָם אֶת עֵינָיו וַיַּרְא אֶת הַמָּקוֹם מֵרָחֹק:

רמב"ן 
רצה שיעשה זה אחרי מהלך שלשה ימים, כי אלו יעשה כן בפתע פתאום במקומו, הייתה פעולתו במהירות ובהלה, אבל כשיהיה אחר מהלך ימים כבר נעשה בישוב דעת ועצה.

לפי הרמב"ן, מדוע הקב"ה רצה שאברהם ילך שלושה ימים עד למקום העקדה?



בראשית כב 
(ה) וַיֹּאמֶר אַבְרָהָם אֶל נְעָרָיו שְׁבוּ לָכֶם פֹּה עִם הַחֲמוֹר וַאֲנִי וְהַנַּעַר נֵלְכָה עַד כֹּה וְנִשְׁתַּחֲוֶה וְנָשׁוּבָה אֲלֵיכֶם:
(ו) וַיִּקַּח אַבְרָהָם אֶת עֲצֵי הָעֹלָה וַיָּשֶׂם עַל יִצְחָק בְּנוֹ וַיִּקַּח בְּיָדוֹ אֶת הָאֵשׁ וְאֶת הַמַּאֲכֶלֶת וַיֵּלְכוּ שְׁנֵיהֶם יַחְדָּו:
(ז) וַיֹּאמֶר יִצְחָק אֶל אַבְרָהָם אָבִיו וַיֹּאמֶר אָבִי וַיֹּאמֶר הִנֶּנִּי בְנִי וַיֹּאמֶר הִנֵּה הָאֵשׁ וְהָעֵצִים וְאַיֵּה הַשֶּׂה לְעֹלָה:
(ח) וַיֹּאמֶר אַבְרָהָם אֱלֹהִים יִרְאֶה לּוֹ הַשֶּׂה לְעֹלָה בְּנִי וַיֵּלְכוּ שְׁנֵיהֶם יַחְדָּו:

רש"י 
(ו) וילכו שניהם יחדיו - אברהם שהיה יודע שהולך לשחוט את בנו היה הולך ברצון ושמחה כיצחק שלא היה מרגיש בדבר.
(ח) יראה לו השה - כלומר יראה ויבחר לו השה, ואם אין שה, לעולה בני. ואף על פי שהבין יצחק שהוא הולך לישחט, "וילכו שניהם יחדו" בלב שוה.

[bookmark: _Hlk185840655]בפסוקים ה-ח מופיע פעמיים הביטוי "וַיֵּלְכוּ שְׁנֵיהֶם יַחְדָּו". בין שתי ההופעות של ביטוי זה מתנהל דו-שיח בין אברהם לבנו יצחק. עיין בפסוקים ה-ח ובדברי רש"י, וענה:
[bookmark: _Hlk185840486]א. (1) לפי פירוש רש"י על פסוק ח', פסק את המשפט הבא: "וַיֹּאמֶר אַבְרָהָם אֱלֹהִים יִרְאֶה לּוֹ הַשֶּׂה לְעֹלָה בְּנִי". 
	האם לפי והפיסוק והפירוש שמציע רש"י, אברהם גילה ליצחק שהוא הקורבן?
(2) מה השינוי המשמעותי שחל בתודעתו של יצחק בין הפעם הראשונה שנאמר "וַיֵּלְכוּ שְׁנֵיהֶם יַחְדָּו" (ו) לבין הפעם השנייה שנאמר "וַיֵּלְכוּ שְׁנֵיהֶם יַחְדָּו" (ח)?
ב. הביטוי "וילכו שניהם יחדו" מופיע בשני שלבים של הסיפור גם בפסוק ו' וגם בפסוק ח'. 
(1) לפי רש"י, מה המשותף ביניהם?
(2) לפי רש"י, מה ההבדל ביניהם?






	העקידה והבטחת ה' בעקבותיה (ט-יד)



העקידה
בראשית כב 
(ט) וַיָּבֹאוּ אֶל הַמָּקוֹם אֲשֶׁר אָמַר לוֹ הָאֱלֹהִים 
	וַיִּבֶן שָׁם אַבְרָהָם אֶת הַמִּזְבֵּחַ וַיַּעֲרֹךְ אֶת הָעֵצִים וַיַּעֲקֹד אֶת יִצְחָק בְּנוֹ וַיָּשֶׂם אֹתוֹ עַל הַמִּזְבֵּחַ מִמַּעַל לָעֵצִים:
(י) וַיִּשְׁלַח אַבְרָהָם אֶת יָדוֹ וַיִּקַּח אֶת הַמַּאֲכֶלֶת לִשְׁחֹט אֶת בְּנוֹ:
(יא) וַיִּקְרָא אֵלָיו מַלְאַךְ ה' מִן הַשָּׁמַיִם וַיֹּאמֶר אַבְרָהָם אַבְרָהָם וַיֹּאמֶר הִנֵּנִי:
(יב) וַיֹּאמֶר אַל תִּשְׁלַח יָדְךָ אֶל הַנַּעַר וְאַל תַּעַשׂ לוֹ מְאוּמָה 
	כִּי עַתָּה יָדַעְתִּי כִּי יְרֵא אֱלֹהִים אַתָּה וְלֹא חָשַׂכְתָּ אֶת בִּנְךָ אֶת יְחִידְךָ מִמֶּנִּי:
(יג) וַיִּשָּׂא אַבְרָהָם אֶת עֵינָיו וַיַּרְא וְהִנֵּה אַיִל אַחַר נֶאֱחַז בַּסְּבַךְ בְּקַרְנָיו 
	וַיֵּלֶךְ אַבְרָהָם וַיִּקַּח אֶת הָאַיִל וַיַּעֲלֵהוּ לְעֹלָה תַּחַת בְּנוֹ:
(יד) וַיִּקְרָא אַבְרָהָם שֵׁם הַמָּקוֹם הַהוּא ה' יִרְאֶה אֲשֶׁר יֵאָמֵר הַיּוֹם בְּהַר ה' יֵרָאֶה:


	בראית כב, יב
"...כִּי עַתָּה יָדַעְתִּי כִּי יְרֵא אֱלֹהִים אַתָּה וְלֹא חָשַׂכְתָּ אֶת בִּנְךָ אֶת יְחִידְךָ מִמֶּנִּי"

	רש"י
כי עתה ידעתי - מעתה יש לי מה להשיב לשטן ולאומות התמהים מה היא חיבתי אצלך, יש לי פתחון פה עכשיו שרואים "כי ירא אלוקים אתה"
	 רמב"ן
כי עתה ידעתי - מתחילה היתה יראתו בכח, לא יצא לפועל במעשה הגדול הזה, ועתה נודעה במעשה, והיה זכותו שלם, ותהי משכורתו שלימה מעם ה' אלהי ישראל.
	 רמב"ם מו"נ ג, כד (תרגום מיכאל שוורץ)
לכן אמר לו המלאך: "כי עתה ידעתי כי ירא אלהים אתה", כלומר: במעשה הזה אשר בגללו יאמר עליך "ירא אלהים" - ידעו כל בני האדם מה הוא קצה גבול יראת ה'.



[bookmark: _Hlk204675826]"כִּי עַתָּה יָדַעְתִּי כִּי יְרֵא אֱלֹהִים אַתָּה". 
[bookmark: _Hlk204675806]א. מה הקושי הרעיוני בדברים הללו? וכיצד דברי המפרשים הללו עונים על הקושי הרעיוני?
ב. לפי רש"י, הרמב"ן והרמב"ם, כתוצאה מן העמידה בניסיון – 
- מה נודע? ולמי נודע?
- בתחילת הפרק בפסוק א, למדנו שני פירושים (רמב"ן ואברבנאל) מדוע ה' ניסה את אברהם. 
התאם בין הפירושים שם לפירושים כאן?






בראשית כב 
(טו) וַיִּקְרָא מַלְאַךְ ה' אֶל אַבְרָהָם שֵׁנִית מִן הַשָּׁמָיִם:
(טז) וַיֹּאמֶר בִּי נִשְׁבַּעְתִּי נְאֻם ה' כִּי יַעַן אֲשֶׁר עָשִׂיתָ אֶת הַדָּבָר הַזֶּה וְלֹא חָשַׂכְתָּ אֶת בִּנְךָ אֶת יְחִידֶךָ:
(יז) כִּי בָרֵךְ אֲבָרֶכְךָ וְהַרְבָּה אַרְבֶּה אֶת זַרְעֲךָ כְּכוֹכְבֵי הַשָּׁמַיִם וְכַחוֹל אֲשֶׁר עַל שְׂפַת הַיָּם וְיִרַשׁ זַרְעֲךָ אֵת שַׁעַר אֹיְבָיו:
(יח) וְהִתְבָּרֲכוּ בְזַרְעֲךָ כֹּל גּוֹיֵי הָאָרֶץ עֵקֶב אֲשֶׁר שָׁמַעְתָּ בְּקֹלִי:
(יט) וַיָּשָׁב אַבְרָהָם אֶל נְעָרָיו וַיָּקֻמוּ וַיֵּלְכוּ יַחְדָּו אֶל בְּאֵר שָׁבַע וַיֵּשֶׁב אַבְרָהָם בִּבְאֵר שָׁבַע: פ

הרמב"ן שלהלן מציין שההבטחה שקיבל אברהם בפרקינו היא איננה הראשונה, אלא הבטחות מעין אלו נאמרו לו כמה פעמים בעבר, אלא שהפעם, ההבטחה בפרקינו שונה מההבטחות קודמות בזכות המעשה הגדול שהוא עשה - עקידת יצחק. זכות זה הביאה לכך שהפעם אברהם זכה לתוספת ברכה. נעיין בדבריו:

רמב"ן בראשית כב, טז 
יען אשר עשית את הדבר הזה - גם מתחילה (לעיל יג טז, טו ה) הבטיחו כי ירבה את זרעו ככוכבי השמים וכעפר הארץ, אבל עתה הוסיף לו יען אשר עשית המעשה הגדול הזה, שנשבע בשמו הגדול, ושיירש זרעו את שער אויביו. והנה הובטח שלא יגרום שום חטא שיכלה זרעו, או שיפול ביד אויביו ולא יקום. והנה זו הבטחה שלימה בגאולה העתידה לנו.

אלו שלושה דברים התווספו בהבטחה הכתובה בפרקינו על ההבטחות הקדומות שקיבל אברהם?


	 מה עבר על אברהם בשלושת הימים?



בראשית כב 
(ג) וַיַּשְׁכֵּם אַבְרָהָם בַּבֹּקֶר וַיַּחֲבֹשׁ אֶת חֲמֹרוֹ וַיִּקַּח אֶת שְׁנֵי נְעָרָיו אִתּוֹ וְאֵת יִצְחָק בְּנוֹ וַיְבַקַּע עֲצֵי עֹלָה 
	וַיָּקָם וַיֵּלֶךְ אֶל הַמָּקוֹם אֲשֶׁר אָמַר לוֹ הָאֱלֹהִים:
(ד) בַּיּוֹם הַשְּׁלִישִׁי וַיִּשָּׂא אַבְרָהָם אֶת עֵינָיו וַיַּרְא אֶת הַמָּקוֹם מֵרָחֹק:

פסוקים אלו מתארים מה אברהם עשה במשך שלושה ימים, אולם התורה לא מתארת לנו מה היו מחשבותיו, ומה היו הרגשותיו של אברהם בפרק זמן זה. ננסה להציע פתרון לשאלות אילו. אך תחילה נעסוק בשאלה שבהמשך נראה שהיא קשורה לעניין, והיא: בן כמה היה יצחק בזמן העקדה?


בן כמה היה יצחק בזמן העקדה?
סדר עולם רבה פרק א (וכך גם סובר רש"י)
אבינו יצחק היה כשנעקד על המזבח בן שלושים ושבע שנה.

אבן עזרא בראשית, כב 
ורז"ל אמרו שהיה יצחק כאשר נעקד בן שלשים ושבע שנים. ואם דברי קבלה נקבל, ומדרך סברא אין זה נכון.
שהיה ראוי שתהיה צדקת יצחק גלויה, ויהיה שכרו כפול משכר אביו שמסר עצמו ברצונו לשחיטה, ואין בכתוב מאומה על יצחק. 
ואחרים אמרו שהיה בן חמש שנים, גם זה לא יתכן, בעבור שנשא עצי העולה. 
והקרוב אל הדעת שהיה קרוב לי"ג שנים, והכריחו אביו ועקדו שלא ברצונו. והעד (והראיה) שאביו הסתיר הסוד ממנו, ואמר "אלהים יראה לו השה", כי אילו אמר לו: אתה העולה, יתכן שיברח.
עיין בדברי המדרש והאב"ע, וענה:
א. בן כמה היה יצחק בזמן העקדה? ומה המשמעות העיקרית לשאלה, בן כמה היה יצחק?
ב. מה הן שתי הראיות של האב"ע לשיטתו?
ג. הסבר את דברי האב"ע "ואם דברי קבלה נקבל, ומדרך סברא אין זה נכון".
[bookmark: _Hlk187047712]ד. שאלה מאתגרת: עיין בפרק, והבא עוד ארבע ראיות מן הכתוב לשיטת האב"ע?


הפיוט "עת שערי רצון"[footnoteRef:1] [1:  הפיוט "עת שערי רצון" שנכתב על ידי הפייטן רבי יהודה בן שמואל עבאס, מגדולי המשוררים בספרד בתקופת תור הזהב (המאה ה-12). ] 
 הפיוט "עת שערי רצון"
דָּפְקוּ בְּשַׁעְרֵי רַחֲמִים לִפְתֹּחַ
הַבֵּן לְהִזָּבַח וְאָב לִזְבּ‏חַ
קֹוִים לָאֵל וּבְרַחֲמָיו לִבְטֹחַ
וְקֹוֵי יְיָ יַחֲלִיפוּ כחַ
דָּרְשׁוּ בְּנַחְלַת אֵל לְהִסְתַּפֵּחַ
עוֹקֵד וְהַנֶּעְקָד וְהַמִּזְבֵּחַ...

מִמַּאֲכֶלֶת יֶהֱמֶה מִדְבָּרִי
נָא חַדְּדָהּ אָבִי וְאֶת מַאְסָרִי
חַזֵּק וְעֵת יְקַד יְקוֹד בִּבְשָׂרִי
קַח עִמְּךָ הַנִּשְׁאָר מֵאֲפְרִי
וְאְמר לְשָׂרָה זֶה לְיִצְחָק רֵיחַ
עוֹקֵד וְהַנֶּעְקָד וְהַמִּזְבֵּחַ..."

[bookmark: _Hlk204680295]פיוטים רבים נכתבו על "עקידת יצחק" והם נאמרים בראש השנה ובימי הסליחות. הספרדים נוהגים לומר בסליחות, כל חודש אלול, את אותו הפיוט "אם אפס קובע הקן", לעומת זאת האשכנזים נוהגים לומר בעשרת ימי תשובה כל יום פיוט אחר על העקידה. אחד הדברים המעיינים, שכדאי לבדוק לגבי כל פיוט, האם הפיוט הולך בעקבות חז"ל (ורש"י) שיצחק היה שותף מלא בניסיון, עם נכונות מלאה להיות נעקד, ואשר על כן בפיוט הוא יזכה לקבל דברי שבח והלל, או שהפיוט הולך בעקבות האב"ע ומדגיש רק את עמידתו של אברהם בניסיון, וכל דברי השבח בפיוט, מופנים אך ורק לאברהם.
 
עיין בפיוט "שערי רצון", וכתוב האם הפיוט הולך בעקבות מדרשי חז"ל או בעקבות האב"ע? נמק ובסס את תשובתך .




מילת המפתח "הנני"
המילה "הנני" היא מילת מפתח בסיפור העקדה, והיא מופיעה בשלוש מקומות מרכזים בסיפור: בהתחלה, באמצע ובסוף. 
	פסוקים א-ב
	פסוקים ז-ח
	פסוקים י-ב

	וַיְהִי אַחַר הַדְּבָרִים הָאֵלֶּה 
וְהָאֱלֹהִים נִסָּה אֶת אַבְרָהָם 

וַיֹּאמֶר אֵלָיו: אַבְרָהָם 
וַיֹּאמֶר: הִנֵּנִי.
וַיֹּאמֶר: קַח נָא אֶת בִּנְךָ אֶת יְחִידְךָ אֲשֶׁר אָהַבְתָּ אֶת יִצְחָק וְלֶךְ לְךָ אֶל אֶרֶץ הַמֹּרִיָּה וְהַעֲלֵהוּ שָׁם לְעֹלָה עַל אַחַד הֶהָרִים אֲשֶׁר אֹמַר אֵלֶיךָ.
	
...
וַיֹּאמֶר יִצְחָק אֶל אַבְרָהָם אָבִיו 
וַיֹּאמֶר: אָבִי 
וַיֹּאמֶר: הִנֶּנִּי בְנִי 
וַיֹּאמֶר: הִנֵּה הָאֵשׁ וְהָעֵצִים וְאַיֵּה הַשֶּׂה לְעֹלָה.
וַיֹּאמֶר אַבְרָהָם: אֱלֹהִים יִרְאֶה לּוֹ הַשֶּׂה לְעֹלָה בְּנִי וַיֵּלְכוּ שְׁנֵיהֶם יַחְדָּו...
	...וַיִּשְׁלַח אַבְרָהָם אֶת יָדוֹ 
וַיִּקַּח אֶת הַמַּאֲכֶלֶת לִשְׁחֹט אֶת בְּנוֹ.
וַיִּקְרָא אֵלָיו מַלְאַךְ ה' מִן הַשָּׁמַיִם 
וַיֹּאמֶר: אַבְרָהָם אַבְרָהָם 
וַיֹּאמֶר: הִנֵּנִי
וַיֹּאמֶר: אַל תִּשְׁלַח יָדְךָ אֶל הַנַּעַר וְאַל תַּעַשׂ לוֹ מְאוּמָה כִּי עַתָּה יָדַעְתִּי כִּי יְרֵא אֱלֹהִים אַתָּה וְלֹא חָשַׂכְתָּ אֶת בִּנְךָ אֶת יְחִידְךָ מִמֶּנִּי.



הפירוש של המילה "הנני" היא לא רק 'אני נוכח', אלא גם 'אני מוכן ומזומן לעשות את רצונך, ואת כל אשר תוֹרֶה עלי לעשות', ובלשון אור החיים הקדוש "הנני - פירוש, הריני מוכן לכל אשר תאמר אלי". נתמקד תחילה בשני ה"הנני" הראשונים.

לאור שיטת האב"ע שיצחק - היה ילד קטן בזמן העקדה, ולאור דברי אורח חיים הקדוש, שהמילה "הנני" פירושה - מוכן ומזומן לעשות כרצונך, ענה על השאלות הבאות:
א. מה הסתירה העולה משתי ההופעות הראשונות של המילה "הנני"?
ב. מה ניתן ללמוד מהסתירה הזו, על מה שעובר על אברהם בשלושת הימים שבהם הוא הולך לעקוד את בנו? 



מה עבר על אברהם בשלושת הימים?
ראינו שהכתוב ע"י המילה "הנני" רומז מה עבר על אברהם בשלושת הימים שבהם הוא הלך להקריב את בנו. אך בעוד שהכתוב רק רומז, המדרש כדרכו ממלא את החלל החסר, מרחיב ומצייר מה קרה בשלושת הימים הללו. 
מדרש תנחומא (ורשא) פרשת וירא סימן כב 
קדמו השטן בדרך ונדמה לו כדמות זקן.
אמר לו: לאן אתה הולך? 
אמר לו: להתפלל.
אמר לו: ומי שהולך להתפלל למה אש ומאכלת בידו ועצים על כתפו?
אמר לו: שמא נשהא יום או יומים ונשחט ונאפה ונאכל.
אמר לו: זקן, לא שם הייתי כשאמר לך הקדוש ברוך הוא קח את בנך. וזקן כמותך ילך ויאבד בן שנתן לו למאה שנה, לא שמעת המשל, מה שהיה בידו אבדו, ומבקש מאחרים. ואם תאמר: יהיה לך בן אחר. תשמע מן המשטין ותאבד נשמה שתחייב עליה בדין?!
אמר לו: לא משטין היה, אלא הקדוש ברוך הוא יתברך היה. לא אשמע ממך!
...
ביום השלישי -
וכי מאחר שהדרך קרובה למה נתעכב שלשת ימים כיון שראה שלא קבלו ממנו הלך השטן ונעשה לפניהם נהר גדול, מיד ירד אברהם לתוך המים והגיעו עד ברכיו.
אמר לנעריו: בואו אחרי.
ירדו אחריו.
כיון שהגיע עד חצי הנהר הגיע המים עד צוארו.
באותה שעה תלה אברהם עיניו לשמים, אמר לפניו: רבש"ע, בחרתני הודרתני ונגלית לי, ואמרת לי אני יחיד ואתה יחיד, על ידך יודע שמי בעולמי והעלה יצחק בנך לפני לעולה ולא עכבתי והריני עוסק בצוויך, ועכשיו באו מים עד נפש, אם אני או יצחק בני טובע מי יקיים מאמרך על מי יתייחד שמך?
אמר לו הקדוש ברוך הוא: חייך, שעל ידך יתיחד שמי בעולם, 
מיד גער הקדוש ברוך הוא את המעין ויבש הנהר ועמדו ביבשה.

מה עשה השטן אמר לאברהם: "וְאֵלַי דָּבָר יְגֻנָּב" (איוב ד, יב) כך שמעתי מאחורי הפרגוד, השה לעולה ואין יצחק לעולה. אמר ליה: כך ענשו של בדאי שאפילו אומר אמת אין שומעין לו.

כיצד יש לפרש מדרש זה? מיהו השטן הנזכר במדרש? היעזר בדבריה של נחמה ליבוביץ.


נחמה ליבוביץ, עיונים בספר בראשית, עמ' 139
מה משמעות דברי חז"ל אלה? כמו בהרבה מקומות כן גם במקומנו אין השיחה המתנהלת בין שניים אלא פרוייקטציה (השלכה) לחוץ, לעולם המוחש, של מה שמתנהל בפנים, בעולם המחשבה. אותו שטן בדמות זקן - אינו אלא קול לבו של אברהם ההומה בו באותם שלושה ימים. אחת לאחת קמים ספקותיו ומתייצבים לעומתו, ומשמיעים קולם - קול השטן. 
מדבר קול הרגש האבהי: "בן שניתן לך למאה שנה..."
מדבר קול המוסר: "למחר יאמר לך: שופך דם אתה!"
"כיון שראה שלא קיבלו ממנו, הלך ונעשה לפניהם נהר גדול". מהו זה?
זהו אותו המכשול האובייקטיבי העומד על דרכך ואתה יכול להיאחז בו. "רציתי אך לא יכולתי, מנעוני מסיבות בלתי תלויות בי" - זהו המכשול הטכני שעומד פתאום על דרכי. בדברי חכמינו הוא מכשול טבעי - הנהר המפסיקני בדרכי. (בספרות בת זמננו אלה הם אמצעי התחבורה, האוטובוס שאיחרתיו...) באמת רציתי ללכת ולמלא חובתי, אך מה אעשה? מן השמים מעכבים. וכי יכול אברהם ללכת אל הר המוריה אם נהר מפסיק את דרכו? 
מי שבאמת רוצה ומי שאמר לכל דברי השטן "על מנת כן", ייכנס גם לנהר עד ברכיו, עד צווארו. אין הנהר ואין שום מכשול מונע ממנו מלשמוע בקול ה'. 
ה"הנני" השלישי 
ראינו שההתלבטות של אברהם כיצד לפעול רמוזה במקרא ע"י הסתירה במילה "הנני" שאותה אומר אברהם הן ל-ה' והן לבנו יצחק. ההתלבטות הזו נמשכת עד הרגע האחרון, ברגע האמת אברהם מחליט להישמע ל"הנני" שאמר לה', ולדחות את ה"הנני" שאמר לבנו יצחק. אך אז הקב"ה מתגלה אליו ופותר את הסתירה האיומה הזו בעזרת ה"הנני" השלישי. בבחינת "שני כתובים המכחישים זה את זה עד שיבוא הכתוב השלישי ויכריע ביניהן":
וַיִּשְׁלַח אַבְרָהָם אֶת יָדוֹ
וַיִּקַּח אֶת הַמַּאֲכֶלֶת לִשְׁחֹט אֶת בְּנוֹ.
וַיִּקְרָא אֵלָיו מַלְאַךְ ה' מִן הַשָּׁמַיִם
וַיֹּאמֶר: אַבְרָהָם אַבְרָהָם
וַיֹּאמֶר: הִנֵּנִי
וַיֹּאמֶר: אַל תִּשְׁלַח יָדְךָ אֶל הַנַּעַר וְאַל תַּעַשׂ לוֹ מְאוּמָה 
כִּי עַתָּה יָדַעְתִּי כִּי יְרֵא אֱלֹהִים אַתָּה וְלֹא חָשַׂכְתָּ אֶת בִּנְךָ אֶת יְחִידְךָ מִמֶּנִּי.
(בראשית כב, י-ב)


	[bookmark: _heading=h.4d34og8]עקידת יצחק לדורות 



"זכות אבות"מתוך תפילת מוסף של ראש השנה (נוסח ע"מ)
"אֱלהֵינוּ וֵאלהֵי אֲבותֵינוּ, זָכְרֵנוּ בְּזִכְרון טוב מִלְּפָנֶיךָ, וּפָקְדֵנוּ בִּפְקֻדַּת יְשׁוּעָה וְרַחֲמִים מִשְּׁמֵי שְׁמֵי קֶדֶם. וּזְכָר לָנוּ ה' אֱלהֵינוּ אַהֲבַת הַקַּדְמונִים, אַבְרָהָם יִצְחָק וְיִשְׂרָאֵל עֲבָדֶיךָ. אֶת הַבְּרִית וְאֶת הַחֶסֶד וְאֶת הַשְּׁבוּעָה שֶׁנִּשְׁבַּעְתָּ לְאַבְרָהָם אָבִינוּ בְּהַר הַמּורִיָּה. וְאֶת הָעֲקֵדָה שֶׁעָקַד אֶת יִצְחָק בְּנו עַל גַּבֵּי הַמִּזְבֵּחַ, וְכָבַשׁ רַחֲמָיו לַעֲשׂות רְצונְךָ בְּלֵבָב שָׁלֵם. כֵּן יִכְבְּשׁוּ רַחֲמֶיךָ אֶת כַּעֲסֶךָ. וְיִגּלּוּ רַחֲמֶיךָ עַל מִדּותֶיךָ. וּבְטוּבְךָ הַגָּדול יָשׁוּב חֲרון אַפָּךְ. מֵעַמָּךְ וּמֵעִירָךְ וּמֵאַרְצָךְ וּמִנַּחֲלָתָךְ. וְקַיֵּם לָנוּ ה' אֱלהֵינוּ אֶת הַדָּבָר שֶׁהִבְטַחְתָּנוּ בְּתורָתָךְ עַל יְדֵי משֶׁה עַבְדָּךְ כָּאָמוּר: וְזָכַרְתִּי לָהֶם בְּרִית רִאשׁנִים, אֲשֶׁר הוצֵאתִי אתָם מֵאֶרֶץ מִצְרַיִם לְעֵינֵי הַגּויִם לִהְיות לָהֶם לֵאלהִים אֲנִי ה': כִּי זוכֵר כָּל הַנִּשְׁכָּחות אָתָּה. וְאֵין שִׁכְחָה לִפְנֵי כִסֵּא כְבודֶךָ. וַעֲקֵדַת יִצְחָק הַיּום לְזַרְעו תִּזְכּר. בָּרוּךְ אַתָּה ה', זוכֵר הַבְּרִית" 


· [bookmark: _Hlk204683823]אחד הטעמים לתקיעת השופר בראש השנה הוא הזכרת "עקידת יצחק" (האיל שהוקרב במקום יצחק)
· ביום השני של ראש השנה אנו קוראים בתורה את פסוקי "עקידת יצחק". 
· בתפילת מוסף בחתימה של "ברכת זיכרונות" אנו מזכירים את "עקידת יצחק".
· [bookmark: _heading=h.2s8eyo1]פיוטים רבים נכתבו על "עקידת יצחק" והם נאמרים בראש שהשנה ובימי הסליחות. 

עין בתפילת המוסף, והסבר מדוע אנו מזכירים בחודש אלול ובראש השנה שוב ושוב את "עקידת יצחק"? וכיצד זה מתקשר למושג "זכות אבות"?











הפיוט שערי רצון הפיוט "עת שערי רצון"
"אָנָּא זְכוֹר נָא לִי בְּיוֹם הוֹכֵחַ
עוֹקֵד וְהַנֶּעְקָד וְהַמִּזְבֵּחַ...

יוֹם זֶה זְכוּת לִבְנֵי יְרוּשָׁלַיִם
בּוֹ שַׁעֲרֵי רַחֲמִים אֲנִי פּוֹתֵחַ
עוֹקֵד וְהַנֶּעְקָד וְהַמִּזְבֵּחַ

לִבְרִיתְךָ שׁוֹכֵן זְבוּל וּשְׁבֻעָה
זָכְרָה לְעֵדָה סוֹעֲרָה וּנְגוּעָה
וּשְׁמַע תְּקִיעָה תּוֹקְעָה וּתְרוּעָה
וֶאֱמֹר לְצִיּוֹן בָּא זְמַן הַיְשׁוּעָה
יִנּוֹן וְאֵלִיָּה אֲנִי שׁוֹלֵחַ".


הפיוט "עת שערי רצון" שנכתב על ידי הפייטן רבי יהודה בן שמואל עבאס, מגדולי המשוררים בספרד בתקופת תור הזהב (המאה ה-12). 
הפיוט נאמר בתפילת מוסף של ראש השנה בקהילות רבות, במיוחד בנוסח הספרדים, ומהווה חלק מרכזי בסדרת פיוטי העקידה. במרכז הפיוט עומד סיפור העקידה, כאשר המחבר מתאר את ההתרחשות בלשון פיוטית עשירה וטעונת רגש. הפיוט מציג את העקידה כאירוע מכונן שזכותו עומדת לעם ישראל בבואם לבקש רחמים ביום הדין.




מעשה אבות סימן לבנים - העקידה כמקור כוח למסירות נפש בכל הדורות 
הרב חרל"פ[footnoteRef:2], ההקדמה ל"בית זבול" ח"ב, פתח הבית אות ב [2:  הרב יעקב משה חַרלַ"פּ 1982-1951 ראש ישיבות "מרכז הרב" ובית זבול, ורב שכונות שערי חסד ורחביה בירושלים. מתלמידיו המובהקים של הראי"ה קוק] 

והנה יסוד מעלתם של ישראל היא במה שיוכלו לזכות לקדש את השם בנפשותם, שלמעלה זו גם מלאכי השרת עם כל רוממותם אין להם שייכות בזה... ובא להם זה מאז עקד אברהם אבינו את יצחק על גבי המזבח, "וישלח אברהם את ידו ויקח את המאכלת לשחוט את בנו ויקרא מלאך ה' מן השמים ויאמר אברהם אברהם אל תשלח ידך אל הנער", 
שבזה מה שלא יצא לפועל, נשאר הרצון הזה של קידוש השם בכח להיות לרצות נעקד על גבי המזבח ולפשוט צווארו להיות נשחט על קיום מצוותיו וקודש שמו יתברך חדור עמוק עמוק בתוך כל ישראל, שיהיו כל חייהם המשך ארוך של קידוש השם.

לפי הרב חרל"פ, כיצד, האירוע של "עקידת יצחק" שלא יצא בסוף לפועל, בכל זאת משמש יסוד לכוחו הייחודי של עם ישראל לקדש את השם לדורי דורות? 


הרב משה אביגדור עמיאל[footnoteRef:3], הגיונות אל עמי, חלק ב, וירא י״ח, ל״ב-ל״ה [3:  הרב משה אביגדור עמיאל 1982-1945 מראשי תנועת המזרחי והציונות הדתית כיהן כרב באנטוורפן - בלגיה, ולאחר מכן כרבה הראשי של תל אביב.] 

״קח נא את בנך את יחידך אשר אהבת את יצחק ולך לך אל ארץ המריה והעלהו שם לעלה״ (בראשית כב, ב). שואלים, מאי רבותא יש בדבר, הלא כמה רבוא רבבות מישראל מסרו את נפשם על קידוש השם? 
ואמנם בפשטות יש להשיב, כי בכל דבר העיקר הוא הראשון, כמו שמבארים המקובלים, כי כל הכובד שבדבר הוא בהורדת המחשבה מעולם האצילות לעולם העשייה, אבל כיון שכבר הורדה המחשבה על ידי מי שהוא, שוב נקל הדבר להרבה אנשים שלא שמעו כלל אפילו את שם הממציא הראשון, לבוא גם הם בעצמם לאותה המחשבה. ואברהם היה הראשון שקיים את המסירות נפש על קידוש השם והוא סלל את המסילה לנו, ואנחנו רק הולכים אנו בעקבותיו, אבל לעולם העיקר הוא הממציא הראשון".

מה הקושיה שמעלה הרב משה אביגור עמיאל? וכיצד הוא מיישב את הקושי?

עמירם דומוביץ 	 זכור: "הציון השנתי" נקבע על פי ההשתתפות והנוכחות שלך לאורך כל השנה! 	1
